หุ้นแบงก์! ปล่อยสินเชื่อเดือนก.พ.ดูดี ชู SCB-TISCO แจ่ม
หุ้นแบงก์! ปล่อยสินเชื่อเดือนก.พ.ดูดี ชู SCB-TISCO แจ่ม
23 มี.ค. 2560

บล.บัวหลวง ระบุในบทวิเคราะห์ (23 มี.ค.) ว่า ตัวเลขการเติบโตของสินเชื่อในเดือน ก.พ. โดยรวมปรับตัวเพิ่มขึ้นเล็กน้อย 0.4% เทียบเดือนก่อนหน้า และ +1.6% เทียบช่วงเดียวกันของปีก่อน โดย KKP มีการปรับตัวได้ดีที่สุด +1.8% เทียบเดือนก่อนหน้า, SCB +1% เทียบเดือนก่อนหน้า, KBANK +0.6% เทียบเดือนก่อนหน้า และ BAY +0.4% เทียบเดือนก่อนหน้า ทั้ง KTB และ BBL +0.2% เทียบเดือนก่อนหน้า ขณะที่ TCAP, TMB และ TISCO -0.1%, -0.1% และ -1% ตามลำดับ จากตัวเลขที่ออกมาเป็นไปในทิศทางที่ดีคาดจะหนุนให้การเติบโตของสินเชื่อเป็นไปตามเป้าหมายของแต่ละธนาคารได้ จากเศรษฐกิจที่เริ่มฟื้นตัว
ประเมินกำไรของกลุ่มธนาคาร 9 แห่ง +11% ในปี 60 มาที่ 2.2 แสนล้านบาท กลุ่มปล่อยสินเชื่อธุรกิจขนาดใหญ่คาดจะมีการเติบโตของการปล่อยสินเชื่อที่ดีในครึ่งแรกปี 60 เป็นต้นไป ในขณะที่กลุ่ม SME และรายย่อย คาดเห็นการฟื้นตัวใน ครึ่งหลังปี 60 –ปี 61 จากการฟื้นตัวของการส่งออกและภาคการบริโภคที่ฟื้นตัว ยังคงชื่นชอบ SCB และ TISCO ที่สุดในกลุ่ม